Takmer každé noviny, či už bulvárne, športové alebo školské majú v textoch (článkoch) určené jednotné pravidlá pre nadpisy, veľkosť písma, typ písma a pod. Jednotné pravidlá zavádzame aj pre články našich Internetových novín.

**Prosíme Vás, ak chcete poslať článok do Internetových novín, dodržiavajte nasledujúce úpravy dokumentu:**

* Celý text bude písaný vo veľkosti písma 14 , typom písma Times new Roman, nadpisy veľkosťou 20, typom písma Arial, podnadpisy 18, tiež typom písma Arial
* Článok píšte len vo formáte A4
* Dodržiavajte odseky 1,5 cm od okraja podľa uváženia
* Nedávajte dokumentu číslovanie strán, ani hlavičku a pätu, tie Vášmu článku určíme sami
* Text zarovnávajte nasledovne: ak píšete článok, zarovnávajte text doľava, ak píšete báseň, zarovnávajte na stred , ak opisujete obrázok, text napíšte a zarovnajte pod obrázok
* Odrážky používajte výlučne tie, ktoré sa nachádzajú v tomto dokumente, prípadne číslovanie
* Nemeňte farbu písma, písmo môžete nechať stučnieť alebo ho podčiarknuť (funkcie „**B**“ alebo „U“)
* Takisto Vás prosíme o riadkovanie, ktoré je v celom texte nastavené na 1
* Medzery medzi časťami textu neoddeľujte pomocou klávesy Enter, ale cez pravé tlačidlo na myši – odrážky (v Microsoft Office Word 2003 je to odsek), kde máte možnosť nastavenia medzier, toto nastavenie je podľa Vášho vlastného uváženia (odporúčame Vám po napísaní textu zvoliť funkciu „zobraziť všetko“ , (inak je to značka **„¶“**)a táto Vám ukáže, čo by ste ešte mali upraviť pred zaslaním textu)
* Vkladanie WordArtov, textových polí, grafov, tvarov, tabuliek a pod. je vyhradené a podľa vlastného uváženia
* Prosíme Vás, ak ku textu patrí obrázok, vložte ho tu, ale aj pošlite na e-mail netnoviny@gmail.com
* Podpíšte sa pod text, podpis zarovnajte doprava a musí vyzerať takto:

/Meno a priezvisko, trieda - rímskymi číslicami/ , napríklad /Fero Mrkvička, IV.MR/

Ďakujeme Vaša redakčná rada